નવી દિલ્હીઃ વધારેમાં વધારે લોકોને ટેક્સ ચુકવવા માટે પ્રેરિત કરવાની કેન્દ્ર સરકારની પહેલ રંગ લાવી રહી છે. નાણાકિય વર્ષ 2017-18 દરમિયાન સરકારને ડાયરેક્ટ ટેક્સના રૂપમાં 1.5 લાખ કરોડ રૂપિયા જેટલો વધારે ટેક્સ મળ્યો છે. તો આ સાથે જ રીટર્ન ફાઈલ કરનારા નવા લોકોની સંખ્યામાં પણ મોટા પ્રમાણમાં વધારો થયો છે. સરકાર અત્યારે આ ટેક્સપેયર બેઝને વધારે વધારવાની કોશિષ કરી રહી છે અને 65 લાખ એવા લોકો રડારમાં છે જેમના પર શંકા છે કે તેમણે ગત વર્ષે ટેક્સ રિટર્ન ફાઈલ નથી કર્યું. સરકારને આશા છે કે ટેક્સપેયર બેઝ વધીને 9.3 કરોડથી વધારે થશે.